《全冲斋为孙医士赋》
明代·王洪

吾闻秦越人，昔遇长桑君。饮此上池水，刀圭遂通神。

寂寞千载后，君复扬清芬。宝鼎飞神丹，泥丸养天真。

香生橘井泉，花开杏林春。韩康守药价，宋清焚券文。

愿从乞灵诀，永以和天钧。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。